Document ID: 32003R0142

32003R0142
L 023/9
SLUŽBENI LIST EUROPSKE UNIJE
UREDBA KOMISIJE (EZ) br. 142/2003
od 27. siječnja 2003.
o okončanju postupaka u vezi sa zaštitnim mjerama za određene proizvode od čelika i o povratu određenih carina
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3285/94 od 22. prosinca 1994. o zajedničkim uvoznim pravilima i o stavljanju izvan snage Uredbe (EZ) br. 518/94 (1), kako je zadnje izmijenjena Uredbom Vijeća (EZ) br. 2474/2000 (2), a posebno njezin članak 7.,
uzimajući u obzir Uredbu Vijeća (EZ) br. 519/94 od 7. ožujka 1994. o zajedničkim pravilima za uvoz iz određenih trećih zemalja i o stavljanju izvan snage Uredbi (EEZ) br. 1765/82, (EEZ) br. 1766/82 i (EEZ) 3420/83 (3), kako su zadnje izmijenjene Uredbom (EZ) br. 1138/98 (4), a posebno njezin članak 6.,
nakon savjetovanja unutar savjetodavnog odbora osnovanog na temelju članka 4. Uredbe (EZ) br. 3285/94 odnosno Uredbe (EZ) br. 519/94,
budući da:
(1)
Dana 6. ožujka 2002. neke su države članice („dotične države članice”) obavijestile Komisiju kako uvozni trendovi za određene proizvode od čelika zahtijevaju uvođenje zaštitnih mjera, dostavile informacije koje su sukladno članku 10. Uredbe (EZ) br. 3285/94 i članku 8. Uredbe (EZ) br. 519/94 sadržavale raspoložive dokaze i od Komisije zatražile uvođenje privremenih zaštitnih mjera i otvaranje istrage o zaštitnim mjerama.
(2)
Dotične države članice tvrdile su kako je nedavno došlo do značajnog povećanja uvoza određenih proizvoda od čelika i da je proizvođačima u Zajednici nakon zatvaranja tržišta SAD-a zbog uvođenja zaštitnih trgovinskih mjera SAD-a ne samo u potpunosti zatvoreno važno prodajno tržište za izvoz njihove robe, nego su stvoreni i uvjeti za masovno preusmjeravanje trgovine čelikom sa SAD-a prema Europskoj zajednici („Zajednica”). Tvrdili su kako će čelik namijenjen SAD-u biti preusmjeren prema Zajednici. To je moglo dovesti do toga da se postojeća visoka razina uvoza po niskim cijenama nastavi znatno povećavati, čime bi se još više zaoštrio ozbiljan poremećaj na tržištu čelika u Zajednici uzrokovan ranijim povećanjem uvoza, koji je prijetio nanošenjem ozbiljne štete proizvođačima u Zajednici.
(3)
Dotične države članice dale su obavijest da su proizvođači u Zajednici dostavili relevantne informacije i pozvale na hitno usvajanje zaštitnih mjera Zajednice jer bi svako odgađanje njihovog usvajanja prouzročilo štetu koja bi se teško mogla popraviti.
(4)
Komisija je sve države članice obavijestila o ovim tvrdnjama i s njima se savjetovala o uvjetima uvoza, uvoznim trendovima i o tome je li dotičnim sektorima nanesena ozbiljna šteta i postoji li prijetnja nanošenja takve štete te o različitim aspektima gospodarske i poslovne situacije u vezi s predmetnim proizvodima Zajednice.
(5)
Dana 28. ožujka 2002. Komisija je pokrenula istragu kako bi utvrdila je li proizvođačima u Zajednici nanesena ozbiljna šteta i postoji li prijetnja nanošenja takve štete proizvođačima koji u Zajednici proizvode slične proizvode ili proizvode koji izravno konkuriraju s određenim uvezenim proizvodima od čelika. Istragom je obuhvaćen dvadeset jedan proizvod: 1. toplovaljani koluti od nelegiranog čelika, 2. toplovaljani listovi i ploče od nelegiranog čelika, 3. toplovaljane uske vrpce od nelegiranog čelika, 4. toplovaljani plosnati proizvodi od legiranog čelika, 5. hladnovaljani listovi, 6. električni listovi (osim GOES), 7. listovi prevučeni metalom, 8. listovi prevučeni organskim tvarima, 9. proizvodi od bijelog lima, 10. kvarto ploče, 11. široki plosnati čelici, 12. šipke i laki profili, od nelegiranog čelika, 13. šipke i laki profili, od legiranog čelika, 14. čelične šipke za armiranje betona, 15. nehrđajuće šipke i laki profili od čelika, 16. nehrđajuća valjana žica, 17. žica od nehrđajućeg čelika, 18. pribor za cijevi ( 609,6 mm), 19. prirubnice (osim od nehrđajućeg čelika), 20. cijevi za plinovode i 21. šuplji profili.
(6)
Istog dana su na temelju informacija prikupljenih i provjerenih prije pokretanja istrage uvedene privremene mjere za 15 proizvoda od čelika koji su njome obuhvaćeni. To su proizvodi pod brojevima 1, 2, 3, 4, 5, 6, 9, 10, 11, 12, 13, 14, 17, 18 i 19 iz gore navedene uvodne izjave 5.
(7)
Komisija je za svaki od 21 proizvoda provela punu istragu. Komisija je službeno obavijestila proizvođače izvoznike i uvoznike te njihove predstavničke udruge za koje se zna da su također pogođeni, predstavnike zemalja izvoznica i proizvođače u Zajednici. Komisija je svim tim stranama i onima koje su se unutar roka određenog u obavijesti o pokretanju istrage sami javili, poslala upitnike. Sukladno članku 5. Uredbe Vijeća (EZ) br. 519/94 i članku 6. Uredbe Vijeća (EZ) br. 3285/94 Komisija je također svim izravno pogođenim stranama dala priliku da svoje stavove iznesu u pisanom obliku i da zatraže saslušanje.
(8)
Neki proizvođači izvoznici, proizvođači u Zajednici, uvoznici i korisnici, njihove pripadajuće udruge kao i vlade trećih zemalja dostavili su pisane komentare. Svim zainteresiranim stranama koje su saslušanje zatražile u roku i koje su naznačile da će vjerojatno biti pogođene rezultatom postupka te da postoje posebni razlozi zašto ih treba saslušati takvo saslušanje je odobreno. Usmeni i pismeni komentari koje su strane predale razmotreni su i uzeti u obzir prilikom utvrđivanja konačnog nalaza. Komisija je zatražila i provjerila sve informacije koje je smatrala potrebnim za donošenje konačne odluke. U objektima 30 proizvođača, 12 proizvođača izvoznika i dva uvoznika u Zajednici izvršeni su posjeti radi provjere.
(9)
Rezultati istraga u vezi s proizvodima br. 1, 2, 3, 4, 5, 18 i 19 izloženi su u Uredbi Komisije (EZ) br. 1694/2002 (5) kojom su uvedene konačne zaštitne mjere u vezi s predmetnim proizvodima, dok su oni u vezi s proizvodima br. 6, 7, 8, 11, 12, 13, 15, 16, 17, 20 i 21 izloženi u Uredbi Komisije (EZ) br. 1695/2002 (6) kojom su okončani postupci u vezi sa zaštitnim mjerama za predmetne proizvode, kojom je uveden sustav nadzora određenih proizvoda od čelika i predviđen povrat određenih carina.
(10)
U rujnu 2002. Komisija je zaprimila nove informacije o proizvodima br. 9, 10 i 14, prema kojima je njihov uvoz u 2002. navodno bio znatno veći nego u 2001. te da su proizvođači u Zajednici u 2002. pretrpjeli financijske gubitke i zabilježili pad prodaje. Stoga je Komisija smatrala primjerenim nastaviti istragu za te proizvode. S tim u vezi Komisija je 11. prosinca 2002. (7) izdala obavijest da se u posebnim okolnostima koji su u njoj opisani rok okončanja istrage zaštitnih mjera za predmetne proizvode s 27. prosinca produžio na 27. veljače 2003. Komisija je od proizvođača u Zajednici i izvoznika u Zajednicu zatražila daljnje informacije koje je smatrala potrebnim, provjerila ih te izvršila daljnje posjete objekata 14 proizvođača Zajednice u svrhu provjere. Predmetne istrage sada su okončane, a rezultati u vezi s proizvodima br. 9,10 i 14 su dolje izloženi.
(11)
Dotični proizvod je:
određeni plosnati valjani proizvodi od željeza ili nelegiranog čelika:
-
u kolutima, samo hladnovaljani, neplatirani niti prevučeni, ili
-
platirani ili prevučeni kositrom, oksidima kroma ili kromom i oksidima kroma, obojani, lakirani ili prevučeni plastičnom masom ili određenim drugim tvarima.
(12)
Dotični proizvod (dalje u tekstu „proizvodi od bijelog lima”) trenutačno se razvrstava u oznake KN 7209 18 99, 7210 11 10, 7210 11 90, 7210 12 11, 7210 12 19, 7210 12 90, 7210 50 10, 7210 50 90, 7210 70 31, 7210 90 33, 7211 23 51, 7212 10 10, 7212 10 91, 7212 10 93, 7212 10 99, 7212 40 10, 7212 40 95.
(13)
Proizvodi od bijelog lima izrađuju se hladnim valjanjem listova željeza ili nelegiranog čelika i ovisno o slučaju bojanjem, lakiranjem ili prevlačenjem kositrom ili drugim tvarima. Uglavnom se rabe u proizvodnji limenki i drugih vrsta pakiranja.
(14)
Komisija je analizirala uvoz dotičnog proizvoda u razdoblju od 1997. do 2001. u apsolutnim brojkama te u odnosu na proizvodnju u Zajednici namijenjenu prodaji i na ukupnu proizvodnju u Zajednici uključujući vlastitu potrošnju („ukupna proizvodnja”). Komisija je također analizirala razvoj uvoza u 2002., kako u apsolutnim tako i u relativnim brojkama. Sljedeća tablica prikazuje taj razvoj od 1997. do 2001. godine. Za 2002. prikazan je stvarni uvoz do lipnja zajedno s procjenom za cijelu godinu.
Proizvod br. 9
Proizvodi od bijelog lima
Potrošnja
1997.
1998.
1999.
2000.
2001.
2002.
Procjena
2002.
od siječnja do lipnja
Opseg (u tonama)
3 947 987
4 147 807
3 932 959
4 249 024
3 889 003
4 006 821
2 109 939
Podaci o uvozu
1997.
1998.
1999.
2000.
2001.
2002.
Procjena
2002.
od siječnja do lipnja
Opseg (u tonama)
338 999
479 313
616 680
536 302
524 836
547 780
299 709
Stopa povećanja (u %)
41,4
28,7
-13,0
-2,1
4,4
Tržišni udio (u %)
8,6
11,6
15,7
12,6
13,5
13,7
14,2
Omjer uvoza i ukupne proizvodnje (u %)
7,5
10,1
14,4
11,4
12,1
12,4
12,9
Omjer uvoza i prodane proizvodnje (u %)
7,5
10,3
14,5
11,5
12,2
12,6
13,2
Jedinične cijene (u eurima/toni)
n/p
583
539
676
596
550
557
1998./1997.
1999./1998.
2000./1999.
2001./2000.
2002./2001.
Opseg (klizni prosjek u tonama)
409 156
547 997
576 491
530 569
536 308
(15)
Uvoz dotičnog proizvoda je od 1997. do 1999. u apsolutnim brojkama porastao za 80 %, ali je zatim od 1999. do 2001. pao za 15 %. U 2002. uvoz se povećao za 4 %. U odnosu na ukupnu proizvodnju i na proizvodnju namijenjenu prodaji, uvoz se povećao s oko 7,5 % u 1997. na oko 14,5 % u 1999. U 2000. ponovno je pao na oko 11,5 % da bi u 2001. ponovno porastao. U 2002. uvoz je porastao u odnosu na ukupnu proizvodnju i na proizvodnju namijenjenu prodaji, ali je ostao ispod razine od 1999.
(16)
S obzirom na pad uvoza između 1999. i 2001. kako u apsolutnim tako i relativnim brojkama i bez obzira na povećanje uvoza u 2002. ne može se ustanoviti da je u posljednje vrijeme došlo do iznenadnog, naglog i značajnog povećanja uvoza. Stoga Komisija zaključuje da nije ispunjen osnovni uvjet za usvajanje konačnih zaštitnih mjera.
(17)
Dotični proizvod je:
određeni plosnati proizvodi od željeza ili nelegiranog čelika koji nisu u kolutima, neplatirani i neprevučeni, samo toplovaljani i dalje neobrađeni:
-
širine 600 mm ili veće i debljine veće od 10 mm, osim s reljefnim uzorcima, koji se trenutačno razvrstavaju u oznake KN ex 7208 51 30 (oznaka TARIC 7208513010), ex 7208 51 50 (oznaka TARIC 7208515010), ex 7208 51 91 (oznaka TARIC 7208519110), ex 7208 51 99 (oznaka TARIC 7208519910), ili širine 2 050 mm ili veće i debljine 4,75 mm ili veće, ali ne veće od 10 mm, koji se trenutačno razvrstavaju u oznaku KN ex 7208 52 91 (oznaka TARIC 7208529110), ili
-
širine 600 mm ili veće, osim toplovaljanih i dalje neobrađenih, koji se trenutačno razvrstavaju u oznake KN 7208 90 10 i 7208 90 90,
određeni plosnati proizvodi od željeza ili nelegiranog čelika širine 600 mm ili veće, platirani ili prevučeni, osim prevučenih kositrom, olovom (uključujući mat lim), cinkom, oksidima kroma ili kromom i oksidima kroma, aluminijem ili obojanih, lakiranih ili prevučenih plastičnom masom; osim posrebrenih, pozlaćenih, platiniranih ili emajliranih; dalje neobrađeni osim površinski, uključujući platirane, ili samo izrezani u oblike osim pravokutnih (uključujući kvadratne), platirani (EZUČ), koji se trenutačno razvrstavaju u oznaku KN 7210 90 31, i
određeni plosnati proizvodi od legiranog čelika (osim nehrđajućeg čelika), širine 600 mm ili veće, osim od silicijskog elektročelika ili brzoreznog čelika,
-
koji nisu u kolutima, toplovaljani i dalje neobrađeni, osim debljine manje od 4,75 mm (EZUČ), koji se trenutačno razvrstavaju u oznake KN 7225 40 20 i 7225 40 50, i
-
osim toplovaljanih ili hladnovaljanih i dalje neobrađenih; osim pocinčanih, dalje neobrađenih osim površinski, uključujući platirane, ili samo izrezanih u oblike osim pravokutnih (uključujući kvadratne) (EZUČ), platiranih, koji se trenutačno razvrstavaju u oznaku KN 7225 99 10.
(18)
Dotični proizvod izrađuje se valjanjem čelične ploče na četiri strane. Rabi se u brojne svrhe, uključujući brodogradnju, strojarstvo i izradu cijevi.
(19)
Komisija je analizirala uvoz dotičnog proizvoda u razdoblju od 1997. do 2001. u apsolutnim brojkama te u odnosu na proizvodnju u Zajednici namijenjenu prodaji i na ukupnu proizvodnju u Zajednici uključujući vlastitu potrošnju („ukupna proizvodnja”). Komisija je također analizirala razvoj uvoza u 2002., kako u apsolutnim tako i u relativnim brojkama. Sljedeća tablica prikazuje taj razvoj od 1997. do 2001. godine. Za 2002. prikazan je stvarni uvoz do lipnja zajedno s procjenom za cijelu godinu.
Proizvod br. 10
Kvarto ploče
Potrošnja
1997.
1998.
1999.
2000.
2001.
2002.
Procjena
2002.
od siječnja do lipnja
Opseg (u tonama)
9 198 227
10 069 103
8 207 564
8 699 946
9 045 288
8 411 598
4 552 723
Podaci o uvozu
Ukupni uvoz
1997
1998
1999
2000
2001
2002
Procjena
2002
od siječnja do lipnja
Opseg (u tonama)
1 811 787
2 285 468
1 423 355
1 173 890
1 715 357
1 453 445
775 131
Stopa povećanja (u %)
26,1
-37,7
-17,5
46,1
-15,3
-17,3
Tržišni udio (u %)
19,7
22,7
17,3
13,5
19,0
17,3
17,0
Omjer uvoza i ukupne proizvodnje (u %)
16,6
20,4
14,7
11,5
17,0
15,3
16,4
Omjer uvoza i prodane proizvodnje (u %)
19,7
24,3
17,9
13,3
19,7
18,1
19,3
Jedinične cijene (u eurima/toni)
269
330
268
320
323
332
330
1998./1997.
1999./1998.
2000./1999.
2001./2000.
2002./2001.
Opseg (klizni prosjek u tonama)
2 048 628
1 854 412
1 298 623
1 444 624
1 584 401
(20)
Uvoz dotičnog proizvoda je u apsolutnim brojkama porastao s 1,8 milijuna tona u 1997. na 2,3 milijuna tona u 1998. ali je zatim u 2000. pao na 1,2 milijuna tona da bi u 2001. ponovno porastao na 1,7 milijuna tona. Između 2000. i 2001. uvoz se doduše znatno povećao, ali se to povećanje mora promatrati u kontekstu činjenice da više nije dosegao razinu iz 1997. i 1998. Procjenjuje se da će u. 2002. uvoz pasti na 1,5 milijuna tona.
(21)
Isti opći trendovi mogu se uočiti i u razvoju omjera uvoza i ukupne proizvodnje te omjera uvoza i proizvodnje namijenjene prodaji.
(22)
S obzirom na razvoj uvoza (a posebno na činjenicu da nedavne razine uvoza ostaju ispod onih iz 1997. i 1998.) ne može se ustanoviti da je u posljednje vrijeme došlo do iznenadnog, naglog i značajnog povećanja uvoza. Stoga Komisija zaključuje da nije ispunjen osnovni uvjet za usvajanje konačnih zaštitnih mjera.
(23)
Dotični proizvod je:
šipke od željeza ili nelegiranog čelika, samo kovane, toplovaljane, toplovučene ili toploistiskivane i dalje neobrađene, ali uključujući one usukane nakon valjanja, s udubljenjima, rebrima, žljebovima ili drugim deformacijama dobivenim tijekom procesa valjanja ili usukane nakon valjanja. Dotični proizvod trenutačno se razvrstava u oznaku KN 7214 20 00 i 7214 99 10.
(24)
Dotični proizvod izrađen je od gredica (poluproizvod) koje su zatim toplo valjane do potrebnog promjera. Prvenstveno se rabi za armiranje u građevinskoj industriji.
(25)
Komisija je analizirala uvoz dotičnog proizvoda u razdoblju od 1997. do 2001. u apsolutnim brojkama te u odnosu na proizvodnju u Zajednici namijenjenu prodaji i na ukupnu proizvodnju u Zajednici uključujući vlastitu potrošnju („ukupna proizvodnja”). Komisija je također analizirala razvoj uvoza u 2002. kako u apsolutnim tako i u relativnim brojkama. Sljedeća tablica prikazuje taj razvoj od 1997. do 2001. godine. Za 2002. prikazan je stvarni uvoz do lipnja zajedno s procjenom za cijelu godinu.
Proizvod br. 14
Čelične šipke za armiranje betona
Potrošnja
1997.
1998.
1999.
2000.
2001.
2002.
Procjena
2002.
od siječnja do lipnja
Opseg (u tonama)
11 343 116
11 879 644
13 101 025
12 866 281
13 227 634
13 680 979
7 134 912
Podaci o uvozu
Ukupni uvoz
1997
1998
1999
2000
2001
2002
Procjena
2002
od siječnja do lipnja
Opseg (u tonama)
476 486
676 765
1 456 082
1 216 116
1 499 580
1 673 218
816 274
Stopa povećanja (u %)
42,0
115,2
-16,5
23,3
11,6
Tržišni udio (u %)
4,2
5,7
11,1
9,5
11,3
12,2
11,4
Omjer uvoza i ukupne proizvodnje
4,1
5,8
11,9
10,0
11,9
13,3
12,8
Omjer uvoza i prodane proizvodnje
4,1
5,8
11,9
10,0
11,9
13,3
12,8
Jedinične cijene (u eurima/toni)
223
224
213
247
249
248
240
1998./1997.
1999./1998.
2000./1999.
2001./2000.
2002./2001.
Opseg (klizni prosjek u tonama)
576 626
1 066 424
1 336 099
1 357 848
1 586 399
(26)
Uvoz dotičnog proizvoda porastao je u apsolutnim brojkama s 0,5 milijuna tona u 1997. na 1,5 milijuna tona u 1999., u 2000. je pao na 1,2 milijuna tona da bi se u 2001. opet vratio na 1,5 milijuna tona. Omjer uvoza i ukupne proizvodnje te uvoza i proizvodnje namijenjene prodaji u tom je razdoblju pratio ovaj razvoj. U 2002. uvoz se povećao na 1,7 milijuna tona.
(27)
Komisija je ispitala jesu li proizvođači u Zajednice pretrpjeli ozbiljnu štetu prouzročenu povećanim uvozom. Polazeći od cjelokupnog razdoblja 1997. do 2001. i razvoja u 2002. uočeno je sljedeće:
-
proizvodni kapacitet lagano se smanjio s 18,8 milijuna tona u 1997. na 18,2 milijuna tona u 2001. i ostao na 18,2 milijuna tona u 2002.,
-
proizvodnja se u razdoblju od 1997. do 2001. povećala za 8 % na 12,6 milijuna tona i u 2002. ostala stabilna (12,5 milijuna tona),
-
prodaja u Zajednici se u razdoblju od 1999. do 2001. povećala za 9 % i u 2001. dosegla 12,7 milijuna tona. U 2002. prodaja je ostala stabilna (12,8 milijuna tona),
-
jedinična prodajna cijena Zajednice 1997. i 1998. lagano se smanjila, ali je od tada postojano rasla do cijene od 253 eura/toni u 2002., što u usporedbi s cijenama iz 1997. odgovara ukupnom povećanju od 5 %. U 2002. cijene su porasle za daljnjih 2 % na 258 eura/toni,
-
prosječne uvozne cijene niti u 2001. (- 3,4 %) niti u 2002. (- 0,6 %) nisu bile niže od prosječne cijene proizvoda u Zajednici,
-
neto dobit od prodaje u Zajednici (%) se između 1997. i 2001. povećala s 0,5 % na 3,5 %, a u 2002. se dalje povećala na 4,6 %,
-
tržišni udio proizvođača u Zajednici pao je s 96 % u 1997. na 89 % u 2001. i dalje na 88 % u 2002.
(28)
Iako su proizvođači u Zajednici u razdoblju od 1997. do 2001. pretrpjeli gubitak tržišnog udjela, ekonomski pokazatelji situacije proizvođača u Zajednici ukupno gledano ne upućuju na značajno pogoršanje njihove opće situacije. Štoviše, isplativost i većina drugih pokazatelja u posljednje vrijeme upućuju na pozitivan razvoj. U 2002. proizvođači u Zajednici ponovno su izgubili tržišni udio, ali isplativost i većina drugih pokazatelja upućivala su na poboljšanje, tako da njihova opća situacija ostaje pozitivna.
(29)
S razlogom se može argumentirati kako je povećanje uvoza bilo iznenadno, naglo i značajno, ali s obzirom na činjenicu da to nije dovelo do značajnog pogoršanja opće situacije proizvođača u Zajednici te na pozitivan razvoj većine pokazatelja štete u 2001., a takav se trend zadržao i u 2002., Komisija zaključuje da nije ispunjen osnovni uvjet za usvajanje konačnih zaštitnih mjera.
(30)
Komisija smatra da zbog gore navedenih razloga za proizvode br. 9, 10 i 14 nisu ispunjeni uvjeti za uvođenje konačnih zaštitnih mjera.
(31)
Postupke u vezi sa zaštitnim mjerama za predmetne proizvode stoga treba okončati. Treba vratiti sve dodatne carine koje su u skladu s privremenim mjerama plaćene u vezi s predmetnim proizvodima.
(32)
Ovom se Uredbom ne dovodi u pitanje sustav naknadnog nadzora uveden Uredbom Komisije (EZ) br. 1695/2002 koji se odnosi i na proizvode br. 9, 10 i 14,
DONIJELA JE OVU UREDBU:
Članak 1.
Postupci u vezi sa zaštitnim mjerama koje se odnose na proizvode br. 9, 10 i 14, podrobnije opisani u Prilogu I., okončavaju se.
Članak 2.
Sve dodatne carine plaćene na temelju privremenih zaštitnih mjera koje su Uredbom Komisije (EZ) br. 560/2002 (8) uvedene za proizvode br. 9, 10 i 14, podrobnije opisane u Prilogu 1., vraćaju se u što kraćem roku.
Članak 3.
Države članice i Komisija blisko surađuju kako bi osigurale poštovanje ove Uredbe.
Članak 4.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. siječnja 2003.

Labels: 3
1
5